Det var ment som en joke, men ifølge den radikale politiker Zenia Stampe var det alt andet end sjovt.

Under aftenens Melodi Grand Prix fortalte værten Jacob Riising, at DR ville bryde traditionen med at lade deltagerne i børnenes MGP komme op på scenen. Derefter flimrede lyset et øjeblik, og så erobrede børnene ellers studiet som terrorister.





Men det sker på et yderst følsomt tidspunkt, påpeger den radikale politiker Zenia Stampe på Twitter. For i morgen, søndag, er det årsdag for Omar El-Husseins frygtelige terrorhandling mod Krudttønden og synagogen i Krystalgade, hvor to personer blev dræbt.

Børn som terrorister erobrer studiet. I morgen årsdagen for Krudttønden+Krystalgade. Dårlig timing, dårlig stil, DR. #drgrandprix #MPGP2016 — Zenia Stampe (@zeniastampe) 13. februar 2016

Flere andre brugere tager dog DR i forsvar og kritiserer politikeren for at piske en stemning op.





Ej, stop @zeniastampe. Terrorismen vinder hvis vi tænker sådan! #drgrandprix #mpgp2016 https://t.co/4fOAkXyZoq — Laura Lindahl (@lauralindahl) 13. februar 2016

Tænk hvis Zenia Stampe havde set det første udkast til sketchen hvor Hilda Heick spillede Jihadi John.#drgrandprix pic.twitter.com/vZYHlc54Ni — Kristoffer Eriksen (@listighjort) 13. februar 2016 ​

En bruger funderer over, hvad politikeren mon siger til, at boybandet Lighthouse X, som vandt Melodi Grand Prix, skal repræsentere Danmark ved Eurovision i Sverige, når vindersangen hedder ‘Soldiers of Love’.